সাধারণ ধরনের ভগ্নমনস্কতা

**সাধারণ ধরনের ভগ্নমনস্কতা** বা **সিম্পল টাইপ সিজোফ্রেনিয়া** হলো সিজোফ্রেনিয়ার একটি উপধরন, যা ইন্টারন্যাশনাল ক্লাসিফিকেশন অব ডিজিজেস (আইসিডি–১০)-এ মানসিক ও আচরণগত ব্যাধি হিসেবে শ্রেণিবদ্ধ করা হয়েছে। তবে এটি বর্তমান ডিএসএম–৫ বা আইসিডি–১১-এ অন্তর্ভুক্ত নয়। এই উপধরনের বৈশিষ্ট্য হলো নেতিবাচক বা ‘অভাবজনিত’ উপসর্গ যেমন ইচ্ছাশক্তির ঘাটতি, উদাসীনতা, আনন্দহীনতা, আবেগহীনতা, উদ্যোগের অভাব, অমনোযোগ, কর্মহীনতা—এবং এ অবস্থায় সাধারণত কোনো প্রকার হ্যালুসিনেশন বা ভ্রম দেখা যায় না।

সিম্পল টাইপ সিজোফ্রেনিয়া প্রাক্তন ডিএসএম–৪-এর পরিশিষ্ট অংশে “অতিরিক্ত গবেষণার প্রস্তাবিত নির্ণয়” হিসেবে অন্তর্ভুক্ত ছিল।

## লক্ষণ ও উপসর্গ
সিজোফ্রেনিয়ার অন্যান্য ধরনগুলোর তুলনায় এটি সম্ভবত সবচেয়ে আগে শুরু হয়, এমনকি অনেকের ক্ষেত্রে শৈশব থেকেই এর লক্ষণ প্রকাশ পায়। সাধারণ উপসর্গগুলোর মধ্যে রয়েছে ইচ্ছাশক্তির অভাব, চিন্তাশক্তির দারিদ্র্য এবং আবেগের স্থবিরতা। ধীরে ধীরে ব্যক্তির কর্মক্ষমতা কমে আসে, আগ্রহ ও সামাজিক যোগাযোগ হ্রাস পায়। এটি খুবই বিরলভাবে নির্ণীত হয় এবং সাধারণত কোনো মনোবিকৃতি ছাড়াই সিজোফ্রেনিয়ার একটি ধরন হিসেবে বিবেচিত হয়।

ম্যাসাচুসেটস-এর এক গবেষণায় দেখা যায়, এই রোগীরা প্রাথমিক চাহিদাগুলোর বাস্তব পরিপূরণের দিকে মনোযোগী হন; যেখানে সাধারণত মনোবিকৃত ব্যক্তিরা পরিবেশগত উদ্দীপনার প্রতিক্রিয়ায় কল্পনার জগতে আশ্রয় নেন।

## কারণ
কৈশোরে শুরু হওয়া জুভেনাইল জেনারেল প্যারেসিস-এর ক্ষেত্রে এটি কখনও কখনও একটি অগ্রসরমান মানসিক অবস্থায় পরিণত হয়। এই প্যারেসিস সাধারণত গর্ভকালীন সংক্রমণজনিত কারণে ঘটে এবং এতে মানসিক বিকলতা দেখা দেয়। এই ধরনের প্যারেসিস এখন অত্যন্ত বিরল (লিশম্যান, ১৯৯৮)।

## নির্ণয় ও শ্রেণিবিন্যাস

### আইসিডি
ডব্লিউএইচও প্রথম এই অবস্থা আইসিডি–৬ (১৯৪৯)-এ তালিকাভুক্ত করে এবং এটি আইসিডি–১০ পর্যন্ত বজায় ছিল।

#### আইসিডি–৯
আইসিডি–৯-এ এ রোগকে এভাবে বর্ণনা করা হয়েছে:

— আইসিডি–৯ (১৯৭৭),সিজোফ্রেনিক সাইকোসিস: ২৯৫.০ সরল প্রকার। 

#### আইসিডি–১০
আইসিডি–১০ অনুযায়ী নির্ণয়ের মানদণ্ডসমূহ নিম্নরূপঃ

১. অন্তত এক বছর ধরে ধীরে ধীরে নিম্নলিখিত তিনটি বৈশিষ্ট্য দেখা দিতে হবে—  (ক) আচরণের গুণগত পরিবর্তন যেমন আগ্রহ হারানো, উদ্দেশ্যহীনতা, অলসতা, আত্মকেন্দ্রিকতা এবং সামাজিক বিচ্ছিন্নতা।  (খ) নেতিবাচক উপসর্গের গভীরতা বৃদ্ধি যেমন অতি উদাসীনতা, কথার অভাব, কর্মহীনতা, আবেগহীনতা, উদ্যমহীনতা এবং দুর্বল অ-মৌখিক যোগাযোগ।  (গ) সামাজিক, শিক্ষাগত বা পেশাগত কর্মক্ষমতায় উল্লেখযোগ্য পতন।

২. কোনো পর্যায়েই এফ২০–এফ২০.৩ বা অন্য কোনো সিজোফ্রেনিয়ার উপধরনে উল্লিখিত লক্ষণ যেমন হ্যালুসিনেশন বা ভ্রম থাকা যাবে না।

৩. ডিমেনশিয়া বা অন্য কোনো জৈব মানসিক ব্যাধির প্রমাণ থাকা যাবে না।

— সরল সিজোফ্রেনিয়া (এফ২০.৬), আইসিডি-১০। 

আইসিডি–১১ (২০১৯) গৃহীত হয়ে ২০২২ সালে কার্যকর হয়। এই সংস্করণে “সিম্পল সিজোফ্রেনিয়া” নামের কোনো পৃথক বিভাগ আর নেই; সব উপধরন বাতিল করা হয়েছে।

### ডিএসএম
এই ধরনটি প্রথম দুটি ডিএসএম সংস্করণে “অফিসিয়াল ডায়াগনোসিস” হিসেবে অন্তর্ভুক্ত ছিল।

— ২৯৫.০ সিজোফ্রেনিয়া, সহজ ধরণের। ডিএসএম-২ (১৯৬৮)।

ডিএসএম–৩ থেকে এটি বাদ দেওয়া হয় এবং আর কখনো পুনর্বহাল করা হয়নি। তবে ডিএসএম–৪ (১৯৯৪) এবং ডিএসএম–৪–টিআর (২০০০)-এর প্রস্তাবিত *সাধারণ অবক্ষয়জনিত ব্যাধি* বিভাগের অধীনে পরিশিষ্টে *সরল সিজোফ্রেনিয়াকে* অন্তর্ভুক্ত করেছে।

সেখানে গবেষণামূলক মানদণ্ড ছিল নিম্নরূপঃ

* অন্তত এক বছর ধরে ক্রমান্বয়ে—

(১) পেশাগত বা শিক্ষাগত কর্মক্ষমতার উল্লেখযোগ্য অবনতি।  (২) আবেগের নিস্প্রকাশতা, কথার স্বল্পতা ও ইচ্ছাশক্তির হ্রাসের মতো নেতিবাচক উপসর্গ বৃদ্ধি।  (৩) সামাজিক বিচ্ছিন্নতা ও দুর্বল পারস্পরিক যোগাযোগ।

* সিজোফ্রেনিয়ার “মানদণ্ড A” কখনো পূরণ হয়নি।
* উপসর্গগুলো অন্য কোনো ব্যক্তিত্ব, মানসিক, জৈব বা মাদকজনিত ব্যাধি দ্বারা ব্যাখ্যা করা যাবে না।

## চিকিৎসা
অ্যান্টিসাইকোটিক ওষুধ সাধারণত প্রাথমিক চিকিৎসা হিসেবে ব্যবহৃত হয়, তবে এর কার্যকারিতা বিতর্কিত।  এল–ডোপা কিছু ক্ষেত্রে আবেগহীনতা, সামাজিক দূরত্ব ও উদাসীনতা কমাতে সহায়ক প্রমাণিত হয়েছে।

## ইতিহাস

সিজোফ্রেনিয়ার ইতিহাসে “ডিমেনশিয়া সিমপ্লেক্স” নামে একই ধরনের অবস্থা প্রথম বর্ণনা করেন জাঁ এসকিরোল ১৮৩৮ সালে। এরপর ১৮৬০ সালে বেনেডিক্ট মোরেল “ডিমেনশিয়া প্রিকোস” শব্দটি প্রবর্তন করেন। ১৮৮৭ সালে ল্যাংডন ডাউন এবং ১৮৯০ সালে চারপেনটিয়ার এ রোগকে *এই প্রাথমিক ধারণাটিকে ডিমেনশিয়া সিমপ্লেক্স* হিসাবে চিহ্নিত করা হয়েছিল।

পরবর্তীতে ইউজেন ব্লয়লার ১৮৯৯ সালে এটি এমিল ক্রেপেলিন-এর সিজোফ্রেনিয়ার ধরনগুলোর সঙ্গে যুক্ত করেন এবং ১৯০৩ সালে অটো ডিয়েম এটি নিয়ে একটি বিস্তারিত গবেষণাপত্র প্রকাশ করেন।

১৯৫১ সালে এ রোগের ক্লিনিক্যাল বৈশিষ্ট্য নিয়ে একটি চলচ্চিত্রও নির্মিত হয়।

## বিতর্ক
এই রোগের সংজ্ঞা নিয়ে মনোরোগ বিশেষজ্ঞদের মধ্যে মতভেদ রয়েছে। ডিএসএম থেকে এটি বাদ দেওয়া হলেও ১৯৮৯ সালে পুনর্বহালের সুপারিশ করা হয়েছিল। তবে পরবর্তী গবেষণাগুলোতে দেখা যায়, এর নির্ণয় মানদণ্ড স্পষ্ট নয় এবং বিভিন্ন বর্ণনা পরস্পরবিরোধী।

একটি ছোট গবেষণায় দেখা গেছে, সিম্পল সিজোফ্রেনিয়ার রোগীদের গ্রে ম্যাটার ঘাটতি, মস্তিষ্কের সংকোচন ও ফ্রন্টাল অঞ্চলে রক্তপ্রবাহের হ্রাস লক্ষ্য করা গেছে। হুইটওয়েল ও সহকর্মীরা “ডাইমেনশনাল” শ্রেণিবিন্যাসের ভিত্তিতে এ রোগটিকে রাখার পক্ষে যুক্তি প্রদান করেছেন।

## তথ্যসূত্র

বিষয়শ্রেণী:ভগ্নমনস্কতার ধরন
বিষয়শ্রেণী:মানসিক রোগ
বিষয়শ্রেণী:মনোবিজ্ঞান
বিষয়শ্রেণী:মানসিক স্বাস্থ্য